• Mai mulți români care şi-au botezat acum trei ani copiii Charlie Hebdo i-au lăsat la orfelinat;

• Patriarhul Daniel se plânge că unii români s-au radicalizat atât de tare încât au renunţat la ortodoxie şi au trecut la Islam, iar el pierde bani din asta;

• Exemplu de demnitate! Mii de români au decis să trimită înapoi statului francez cei 300 de euro primiți acum câțiva ani;

• Jurnaliștii de la Charlie Hebdo au recidivat cu o jignire şi mai gravă: au înfăţişat-o pe Simona primind cheia oraşului de la Gabi Firea;

• O replică inteligentă ar fi s-o trimitem pe cunoscuta francofonă Lia Olguţa Vasilescu ambasadoare la Paris;

• Toți românii, respectiv unul, care aveau abonament la revista Charlie Hebdo au renunțat la el;

• Surprinde numărul mare de români revoltaţi. Dacă ar şti şi să citească ce scrie pe caricatură ar ieși probabil război!

• Boicotul românilor e serios! Toată canalizarea Bucureștiului e înfundată cu reviste Pif şi Rahan;

• Sute de români s-au pişat aseară pe str. Franceză din Centrul Vechi, dar asta se întâmpla oricum şi înainte;

• Bucureştiul renunţă la titulatura Micul Paris şi își ia un nume mult mai potrivit, Marele Mizil;

• Românii resping tot ce e franţuzesc! CanCan și-a schimbat numele în Dansul Pinguinului, iar Cordon Bleu a fost redenumit Brâul Maicii Domnului;

• Patriotism! Azi taximetriştii din Otopeni vor ţepui doar turişti francezi;

• România renunţă la sistemul metric, că e făcut de francezi, așa că revenim la stânjeni, prăjini şi palme;

• Patrioții români spun că jurnaliștii de la Charlie Hebdo ar trebui să facă mişto de francezii lor, Brâncuşi, Ionesco, Cioran sau Elvire Popesco, nu de Simona Halep;

• Radu Banciu e deprimat, că n-a avut el primul ideea caricaturii din Charlie Hebdo.

